CELEX: 32010D0384
Language: sk
Date: 2010-07-09 00:00:00
Title: 2010/384/: Rozhodnutie Komisie z  9. júla 2010 o množstve kvót pre celé Spoločenstvo, ktoré sa majú vydať v rámci systému obchodovania s emisiami v EÚ na rok 2013 [oznámené pod číslom K(2010) 4658]

10.7.2010   
            
            
               SK
            
            
               Úradný vestník Európskej únie
            
            
               L 175/36
            
         ROZHODNUTIE KOMISIE
   z 9. júla 2010
   o množstve kvót pre celé Spoločenstvo, ktoré sa majú vydať v rámci systému obchodovania s emisiami v EÚ na rok 2013
   [oznámené pod číslom K(2010) 4658]
   (2010/384/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v Spoločenstve, a ktorou sa mení a dopĺňa smernica Rady 96/61/ES (1), a najmä na jej článok 9 druhý odsek,
   keďže:
   
               (1)
            
            
               V súlade s článkom 9 smernice 2003/87/ES má Komisia založiť absolútne množstvo kvót pre celé Spoločenstvo na rok 2013 na celkových množstvách kvót, ktoré členské štáty vydali alebo majú vydať v súlade s rozhodnutiami Komisie o ich národných alokačných plánoch na obdobie rokov 2008 až 2012.
            
         
               (2)
            
            
               Nezávislý protokol transakcií Spoločenstva poskytuje relevantné informácie o celkových množstvách kvót, ktoré sa vydali alebo vydajú v súlade s článkom 9 smernice 2003/87/ES. Doplňujúce informácie týkajúce sa množstiev kvót, s ktorými sa má obchodovať formou aukcie v období rokov 2008 až 2012, sú poskytnuté v tabuľkách národného plánu prideľovania uvedených v článku 44 nariadenia Komisie (ES) č. 2216/2004 z 21. decembra 2004 o normalizovaných a zabezpečených systémoch registrov v súlade so smernicou Európskeho parlamentu a Rady 2003/87/ES a s rozhodnutím Európskeho parlamentu a Rady č. 280/2004/ES (2).
            
         
               (3)
            
            
               Kvóty, ktoré sa vydali alebo vydajú zariadeniam v systéme obchodovania s emisiami v EÚ vrátane nových účastníkov, a kvóty podľa tabuliek národného plánu prideľovania, ktoré sa vydajú na obchodovanie formou aukcie, ako sa uvádza v tabuľke národného plánu prideľovania, by sa mali považovať za kvóty v zmysle článku 9 smernice 2003/87/ES.
            
         
               (4)
            
            
               Tieto kvóty predstavujú kvóty v zmysle článku 9 smernice 2003/87/ES, pretože predstavujú množstvá kvót na počiatočné vydanie, ako sa uvádza príslušnej tabuľke národných plánov prideľovania členských štátov na obdobie rokov 2008 až 2012 a v súlade s článkom 45 nariadenia Komisie (ES) č. 2216/2004.
            
         
               (5)
            
            
               Na účel tohto rozhodnutia kvóty vyhradené pre nových účastníkov pred 30. aprílom 2010 by sa mali chápať ako kvóty predstavujúce kvóty v zmysle článku 9 smernice 2003/87/ES, len ak sa pridelia novým účastníkom alebo prípadne predajú, alebo vydajú na obchodovanie formou aukcie pred koncom obdobia rokov 2008 až 2012, pretože zodpovedajúce množstvo kvót sa vydá len v čase pridelenia.
            
         
               (6)
            
            
               Hoci sa môžu objaviť dodatočné informácie, najmä zmeny národného plánu prideľovania vrátane zmien, ktoré vyplynú z právnych postupov, tieto informácie bude možné zohľadniť budúcimi úpravami množstva kvót pre celé Spoločenstvo na rok 2013.
            
         
               (7)
            
            
               Z týchto dôvodov Komisia pri určovaní množstva kvót pre celé Spoločenstvo, ktoré sa majú vydať na rok 2013, vzala do úvahy tieto množstvá kvót:
               
                           —
                        
                        
                           kvóty, ktoré sa pridelili, alebo sa pridelia zariadeniam, ktoré sú v systéme obchodovania s emisiami v EÚ od roku 2008,
                        
                     
                           —
                        
                        
                           kvóty, ktoré sa vydajú na obchodovanie formou aukcie alebo predajú v systéme obchodovania s emisiami v EÚ v období rokov 2008 až 2012 a ktoré sú na tento účel označené v príslušnom národnom pláne prideľovania členských štátov,
                        
                     
                           —
                        
                        
                           kvóty, ktoré boli pridelené novým účastníkom z národných rezerv členských štátov pre nových účastníkov medzi 1. januárom 2008 a 30. aprílom 2010,
                        
                     
                           —
                        
                        
                           kvóty, ktoré neboli pridelené novým účastníkom z národných rezerv členských štátov pre nových účastníkov v prípade, ak príslušný členský štát určil, prostredníctvom vnútroštátnych právnych predpisov, alebo, ak takéto vnútroštátne právne predpisy ešte neexistujú, vhodnými vyhláseniami v svojom národnom pláne prideľovania, že kvóty z rezervy pre nových účastníkov, ktoré sa nepridelili novým účastníkom do konca obdobia rokov 2008 až 2012 sa vydajú na obchodovanie formou aukcie alebo predajú.
                        
                     
         
               (8)
            
            
               Kvóty vyčlenené v súlade s rozhodnutím Komisie 2006/780/ES z 13. novembra 2006 o zabránení dvojitému započítaniu znižovania emisií skleníkových plynov v rámci systému obchodovania s emisiami v Spoločenstve pri projektových aktivitách Kjótskeho protokolu v zmysle smernice 2003/87/ES Európskeho parlamentu a Rady (3) alebo z iných dôvodov, ako sa uvádza v rozhodnutiach o tabuľke národného plánu prideľovania niektorých členských štátov, by sa mali pridať k množstvu kvót pre celé Spoločenstvo na rok 2013 a ďalšie roky len vtedy, keď budú vydané a pridelené, alebo keď budú vydané na obchodovanie formou aukcie alebo predané do 31. decembra 2012.
            
         
               (9)
            
            
               Nakoľko v článku 10 smernice 2003/87/ES sa od členských štátov žiada, aby pridelili najmenej 90 % kvót zadarmo, kvóty rezervované pre nových účastníkov by sa mali pri určovaní množstva kvót pre celé Spoločenstvo na rok 2013 brať do úvahy len do takej miery, aby celkové množstvo týchto kvót zvýšené o množstvo kvót, ktoré sa má obchodovať formou aukcie alebo predať, neprekročilo 10 % celkového množstva kvót uvedeného v národnom pláne prideľovania členského štátu.
            
         
               (10)
            
            
               Množstvo kvót, ktoré sa pridelia prevádzkovateľom lietadiel podľa smernice 2003/87/ES, sa nezahŕňa do množstiev ustanovených v tomto rozhodnutí, pretože podľa článku 3c tejto smernice sa vyžaduje osobitné rozhodnutie.
            
         
               (11)
            
            
               Výpočet absolútneho množstva kvót pre celé Spoločenstvo na rok 2013 vychádza z informácií, ktoré mala Komisia k dispozícii do 30. apríla 2010.
            
         
               (12)
            
            
               Priemerné ročné celkové množstvo kvót vydaných členskými štátmi v súlade s rozhodnutím Komisie o ich národných plánoch prideľovania na obdobie rokov 2008 až 2012, ktoré sa berie do úvahy pri výpočte množstva kvót pre celé Spoločenstvo podľa článku 9 smernice 2003/87/ES, zmenenej a doplnenej smernicou Európskeho parlamentu a Rady 2009/29/ES (4), dosahuje počet 2 032 998 912 kvót.
            
         
               (13)
            
            
               Celkové množstvo kvót, ktoré sa vydá od roku 2013, sa každý rok zníži o lineárny faktor 1,74 %, čo znamená o 35 374 181 kvót,
            
         PRIJALA TOTO ROZHODNUTIE:
   Článok 1
   Absolútne množstvo kvót pre celé Spoločenstvo na rok 2013 uvedené v článku 9 smernice 2003/87/ES sa rovná 1 926 876 368.
   Článok 2
   Toto rozhodnutie je určené členským štátom.
   
      V Bruseli 9. júla 2010
      
         
            Za Komisiu
         
         Connie HEDEGAARD
         
            členka Komisie
         
      
   
   
      (1)  Ú. v. EÚ L 275, 25.10.2003, s. 32.
   
      (2)  Ú. v. EÚ L 386, 29.12.2004, s. 1.
   
      (3)  Ú. v. EÚ L 316, 16.11.2006, s. 12.
   
      (4)  Ú. v. EÚ L 140, 5.6.2009, s. 63.